සිංහල හා දෙමළ ජනතාව අතර මිත්‍රත්වය වර්ධනය කිරිම සඳහා චෙන්නායි වෙසක් උළෙල අති මහත් පිටිවහලක් වන බව ශ්‍රී ලංකා මහාබෝධි සංගමයේ සභාපති සහ කොළඹ අග්‍රශ්‍රාවක විහාරාධිපති බානගල උපතිස්ස හිමියෝ පැවසුහ.තමිල්නාඩුවේ වෙසෙන දෙමළ ජනතාව අතර බුදු දහම ප්‍රචලිත කිරිමට ද චෙන්නායි වෙසක් උළෙල යොදා ගතහැකි බව උන්වහන්සේ ප්‍රකාශ කළහ.දැනට වසර 10 ක් තිස්සේ චෙන්නායි මහාබෝධි මධ්‍යස්ථානය කේන්ද්‍ර කොට ගෙන පවත්වනු ලබන චෙන්නායි වෙසක් උළෙලට තමිල්නාඩු රජයේ අනුග්‍රහය සහ අවසරය ලැබුනු බවද උපතිස්ස හිමියෝ සඳහන් කළහ.සිංහල හා දෙමළ සමගිය අනතුරුදායක තලයකට වැටී තිබූ අවදියක,දකුණු ඉන්දියාවේ ශ්‍රී ලංකා නියෝජ්‍ය මහකොමසාරිස් කාර්යාලයේ සහ චෙන්නායි නුවර වෙසෙන ශ්‍රී ලාංකිකයන්ගේ සහයෝගය ඇතිව 2000 වසරේ ඉතා කුඩා උත්සවයක් ලෙස ආරම්භ කරන ලද වෙසක් උත්සවය මේ වන විට චෙන්නායි නුවර සරසන වාර්ෂික විචිත්‍ර අංගයක් දක්වා වර්ධනය කිරිමට හැකිවී ඇති බව හිමියෝ ප්‍රකාශ කළහ.තමිල්නාඩුවේ වෙසෙන දෙමළ යතිවරයකු වු මදුරෙයි බෝධිපාල හිමියෝ වසර ගණනාවක් තිස්සේ චෙන්නායි මහාබෝධි මධ්‍යස්ථානය කේන්ද්‍ර කරගෙන පවත්වනු ලබන ආගමික වැඩසටහන් සඳහා දෙමළ බෞද්ධ ජනතාව විශාල කැමැත්තක් දක්වනවා.